S. A. von Rottemburg

S. A. von Rottemburg oli saksalainen 1700-luvulla elänyt hyönteistieteilijä ja vapaaherra, josta on säilynyt jälkipolville hyvin vähän tietoa. Hän eli 1770-luvulla Klemzigin kylässä lähellä Züllichaun kaupunkia. Nykyään nämä paikkakunnat sijaitsevat Puolassa, Lubuszin voivodikunnassa ja ne tunnetaan Klępskinä ja Sulechówna. Rottemburgin merkittävin työ oli Johann Siegfried Hufnagelin perhoskokoelmien tutkimus. Hän julkaisi kokoelmista artikkelit vuosina 1775 ja 1776. Perhoskokoelma on nyttemmin kadonnut.

 Lähteet 

Luokka:1700-luvulla syntyneet
Luokka:1700-luvulla kuolleet
Luokka:Saksalaiset entomologit